b'\n_START_ARTICLE_\nAmbligonit\n_START_SECTION_\nZgodovina\n_START_PARAGRAPH_\nMineral je leta 1817 na Sa\xc5\xa1kem odkril in opisal August Breithaupt. Ime ambligonit je sestavljeno iz gr\xc5\xa1kih izrazov amblus, top in gonia, k\xc3\xb3t zaradi topih kotov med razkoli. Kasneje so ga odkrili tudi v Montebrasu, Francija in Hebronu, Maine, ZDA. Zaradi rahlih razlik v opti\xc4\x8dnih lastnostih in sestavi se minerala s teh lokacij imenujeta tudi  montebrazit in  hebronit. Najve\xc4\x8dji dokumentirani monokristal ambligonita je meril 7,62 \xc3\x97 2,44 \xc3\x97 1,83 m in tehtal pribli\xc5\xbeno 102 toni.\n_START_SECTION_\nDraguljarstvo\n_START_PARAGRAPH_\nProzorni ambligonit je drag kamen, \xc4\x8deprav se rad lomi in je zaradi majhne trdote (5,5-6) slabo obstojen proti obrabi.  Glavni viri ambligonita, uporabnega v draguljarstvu, so v Braziliji in ZDA, manj\xc5\xa1i pa v Avstraliji, Franciji, Nem\xc4\x8diji, Namibiji, Norve\xc5\xa1ki in \xc5\xa0paniji.'